Suresh 131 Views ndr
నేషనల్‌ స్టాక్‌ఎక్ఛేంజి సిఇఒ ఎండిగా చిత్రారామకృష్ణన్‌ రాజీనామా చేయడంతో ఆపోస్టుకు సుమారు 80-90 మంది రేసులో ఉన్నారు
ఎన్‌ఎస్‌ఇ సిఇఒ పోస్టుకు 90 మంది పోటీ
న్యూఢిల్లీ, జనవరి 13: నేషనల్‌ స్టాక్‌ఎక్ఛేంజి సిఇఒ ఎండిగా చిత్రారామకృష్ణన్‌ రాజీనామా చేయడంతో ఆపోస్టుకు సుమారు 80-90 మంది రేసులో ఉన్నారు. దేశంలో అతిపెద్ద ఎక్ఛేంజిగా పేరున్న ఈ ఎన్‌ఎస్‌ఇసిఇఒ పోస్టుకు ఎక్కువ మంది ఆర్థికేతర రంగాలనుంచే పోటీపడుతున్నట్లు అంచనా. ఎన్‌ఎస్‌ఇ ఇందుకోసం గత ఏడాది డిసెంబరు 20వ తేదీనే దరఖాస్తులు కోరుతూ నోటిఫికేషన్‌ జారీచేసింది. ఈ విధానంపై సహకరించేందుకుగాను ఏగాన్‌జెండర్‌ మానవవనరుల నియామకసంస్థను కన్సల్టెన్సీగా నియమించుకున్నది. మొత్తం దరఖాస్తులను క్రోడీ కరించి జాబితానురూపొందించి నలుగురు సభ్యులు న్న ఎంపిక కమిటీకి అందచేస్తుంది. బిఎస్‌ఇ చీఫ్‌ ఎగ్జి క్యూటివ్‌ అశీష్‌చౌహాన్‌ కూడా ఈ పోస్టుకోసం కృషి చేస్తున్నట్లు సమాచారం. అయితే ఆయన దరఖాస్తు చేయలేదని కొందరు చెపుతున్నారు. ఇద్దరు ఎన్‌ఎస్‌ఇ డైరెక్టర్లు దినేష్‌ కనబార్‌, మోహన్‌దాస్‌పా§్‌ు, మరో ఇద్దరు స్వతంత్ర నిపుణులు ఆనంద్‌మహీంద్ర, ఆర్‌బిఐ మాజీ డిఫ్యూటీగవర్నర్‌ ఉషాతోరట్‌లు కమిటీలో ఉన్నారు. ఎంపిక కమిటీకి ఎన్‌ఎస్‌ఇ సిఇఒ ఎండిని నియమించేందుకు రెండునెలల వ్యవధిని కేటాయించింది. చిత్రా రామకృష్ణన్‌ డిసెంబరు రెండవ తేదీ రాజీనామాచేసారు. ఫిబ్రవరి చివరినాటికి ఎంపిక చేసిన పేర్లను సెబీకి ఆమోదంకోసం పంపిం చాల్సిఉంటుంది. అన్ని రంగాలతోను సమర్ధవంతంగా నెట్టుకువచ్చే నిపుణులకోసం ఎగాన్‌జెండర్‌ కృషి చేస్తోందని సమాచారం. సెబి, ఆర్థిక మంత్రిత్వశాఖ, బ్రోకింగ్‌ విభాగం, ఇన్వెస్టర్లు ఇతరులు మొత్తం అందరినీ సమిష్టిగా కలుపుకుని సమన్వయం చేయగలిగేవారిని ఎంపికచేయాలన్న లక్ష్యంతో ఉన్నారు.
======